
A gazdasági társaságok alapításának menete. A cégbejegyzési eljárás hazai szabályozásának bemutatása részletes nemzetközi kitekintéssel és összehasonlító elemzéssel

A dolgozat a gazdasági társaságok alapításának menetét gyakorlati szempontból mutatja be hazai és nemzetközi szinten. Elkészítése során a magyar szabályozás mellett leginkább angol és francia nyelvű források álltak rendelkezésre.
A választott téma ismertetése három részre osztható.
Az első rész a magyar cégbejegyzési eljárásra vonatkozó joganyag részletes elemzését tartalmazza, melyben kiemelt helyen szerepelnek az eljárást érintő, 2012-ben bevezetett törvénymódosítások bírói és ügyvédi oldalról szemlélt vizsgálata.
E részt a nemzetközi kitekintés követi, mely 8 különböző ország (Svájc, Egyesült Királyság, Franciaország, Németország, Luxemburg, Amerikai Egyesült Államok, Új-Zéland, Djibouti) társaságalapítási eljárásra vonatkozó szabályozásának ismertetését foglalja magába. A hatályos rendelkezések bemutatása a Világbank és a különböző cégregiszterek adatai mellett az adott országban a nyilvántartásba vétellel kapcsolatos feladatokat ellátó szervek hivatalos oldalán közzétett információk alapján történik.
A dolgozat végén kap helyet egy kiterjedt összehasonlító elemzés, melyben a nemzetközi kutatás eredményeinek, a hazai szabályozással való összevetése található, a magyar cégeljárás esetleges fejlődési útvonalainak kijelölésével.
A téma feldolgozását és megértését szemléltető ábrák segítik.



